《江上代书寄裴使君》
唐代·独孤及

何地离念剧，江皋风雪时。艰难伤远道，老大怯前期。

畴昔行藏计，只将力命推。能令书信数，犹足缓相思。

作者简介：独孤及（725～777），唐朝散文家，字至之，河南洛阳人，天宝末，以道举高第，补华阴尉。代宗召为左拾遗，俄改太常博士。迁礼部员外郎，历濠、舒二州刺史，以治课加检校司封郎中，赐金紫。徙常州，卒谥曰宪。集三十卷，内诗三卷，今编诗二卷。